-Կարծում եմ շատ տարօրինակ կլիներ, եթե ասեր, որ այո, ես մեղավոր եմ ու արժանի եմ շատ ծանր պատժի։ Դա մարդու ինքնապաշտպանական բնազդն է, նույնիսկ սյուրռեալիզմ բառը օգտագործեց այդ հարզազրույցի ժամանակ, բայց ավելի շուտ իր կառավարումն էր սյուրռեալիզմ։ Այն հակափաստարկները, որոնք նա բերում էր շատ թույլ տպավորություն էր թողնում, հատկապես այն թեզը, որ իրենից վախենում են, քանի որ կարող է նորից մտնել քաղաքականություն։ Չեմ կարծում, թե այնքան միամիտ է, որ չիմանա ազգն ինչքան է ատում իրեն, իհարկե գիտի դրա մասին։ Բայց մարդը շատ թույլ էակ է եւ չի անցնում փողով ստուգումները, չի դիմանում փողի գայթակղությանը։ Ինքը Ղարաբաղում ապրած տարիներին բավականին համեստ կյանք է վարել եւ հանկարծ պարզվում է, որ 10 տարի երկիրը ղեկավարելուց հետո ունի մոտ 4-5 մլրդ․։ Ինչպես ասում են՝ ձուկը գլխից է հոտած, եւ բոլորը պետք է իմանան, որ անձեռնմխելի մարդիկ Հայաստանում այլեւս չկան եւ չեն լինի, օրենքը բոլորի համար հավասար է։ Ինչ վերաբերում է այն մեղադրանքներին, որ իր նկատմամբ կան, դա ուղղակի հայրենիքի դավաճանություն եմ համարում, ինքը փաստորեն հրաման է տվել կրակել մարդկանց վրա եւ պաշտպանել է ոչ թե Հայաստանի Հանրապետությունը, այլ՝ իր ունեցվածքը, մյուսը նույն բանն է արել, 3-րդ նախագահը, բարեբախտաբար, այդ կոշտությունը չուներ, բայց նպատակները էլի նույնն էին, այնպես որ ոչ մի փափկացնող հանգամանքներ ես չեմ տեսնում։